**OPĆINA DRAGALIĆ**

**JAVNI NATJEČAJ ZA SUFINANCIRANJE PROGRAMA/PROJEKATA UDRUGA U**

**2023. GODINI IZ PODRUČJA**

1. **JAVNE POTREBE U SPORTU**
2. **JAVNE POTREBE U KULTURI**

**C. GRAĐANSKE UDRUGE I UDRUGE PROIZAŠLE IZ DOMOVINSKOG RATA**

**D. UDRUGE U PODRUČJU ZDRAVSTVENE SKRBI I SKRBI ZA OBITELJ I DJECU**

Općina Dragalić na svojim internetskim stranicama www.dragalic.com objavila je Javni natječaj za financiranje programa/projekata udruga u 2023. godini iz područja:

A. JAVNE POTREBE U SPORTU

B. JAVNE POTREBE U KULTURI

C. GRAĐANSKE UDRUGE I UDRUGE PROIZAŠLE IZ DOMOVINSKOG RATA

D. UDRUGE U PODRUČJU ZDRAVSTVENE SKRBI I SKRBI ZA OBITELJ I DJECU

**1.CILJEVI I VRIJEDNOST JAVNOG NATJEČAJA**

**1.1. Opći i posebni ciljevi Javnog natječaja**

Opći cilj natječaja je financijskom potporom programima udruga unaprijediti kvalitetu života građana na području Općine.

Posebni ciljevi Natječaja su:

* poticanje stanovništva na bavljenje sportom i sportskom rekreacijom
* promicanje kulturnih i tradicijskih vrijednosti i običaja
* promicanje vrijednosti Domovinskog rata, poticanje rada braniteljskih udruga, poticanje na učlanjenje većeg broja korisnika u rad udruga;
* poboljšanje kvalitete života građana s posebnim potrebama;

**1.2. Ukupna vrijednost Javnog natječaja, programska područja i planirani iznosi**

Sredstva za provedbu Javnog natječaja osigurana su u Proračunu Općine Dragalić za 2023. godinu i projekcijama Proračuna za 2024. i 2025. godinu (Službeni glasnik br. 11/22), po područjima i iznosima kako slijedi:

* područje A. Javne potrebe u sportu 4.800,00 €;
* područje B. Javne potrebe u kulturi 4.500,00 €;
* područje C. Građanske udruge i udruge proizašle iz Domovinskog rata 3.500,00 €;
* područje D. Udruge u području zdravstvene skrbi i skrbi za obitelj i djecu 1.000,00 €;

**2. UVJETI NATJEČAJA**

**2.1. Prihvatljivi prijavitelji su:**

* svi koji ispunjavaju propisane uvjete Natječaja;
* svi koji će osigurati i druge izvore financiranja;
* svi koji imaju programe koji zadovoljavaju uvjete iz programskog područja na koji se prijavljuju.

Prijavitelji u svakom od područja moraju biti Udruge osnovane sukladno Zakonu o udrugama (Narodne novine, broj 74/14, 70/17, 98/19 i 151/22).

Prijavitelj prijavljuje program koji može trajati najdulje do 31. prosinca 2023. godine.

Svaki prijavitelj mora dostaviti izrađen izvedbeni plan i program aktivnosti.

**2.2. Programska područja prijave**

Programi se mogu prijaviti u četiri osnovna područja:

A. JAVNE POTREBE U SPORTU

B. JAVNE POTREBE U KULTURI

C. GRAĐANSKE UDRUGE I UDRUGE PROIZAŠLE IZ DOMOVINSKOG RATA

D. UDRUGE U PODRUČJU ZDRAVSTVENE SKRBI I SKRBI ZA OBITELJ I DJECU

Prilikom ocjenjivanja prijavljenih programa Povjerenstvo će vrednovati svaki program posebno sukladno kriterijima propisanim u odjeljku **4.2.** ovih Uputa.

**Prijavitelj mora udovoljavati sljedećim općim uvjetima:**

* udruga mora biti upisana u Registar udruga i imati registrirano sjedište u općini Dragalić;
* ukoliko udruga ima sjedište izvan općine Dragalić sufinancirat će se u smanjenom iznosu;
* udruga mora biti upisana u Registar neprofitnih organizacija;
* korisnici programa/projekta moraju biti stanovnici općine Dragalić;
* udruga mora uredno ispunjavati obveze iz svih prethodno sklopljenih ugovora o financiranju iz proračuna Općine Dragalić;
* udruge moraju uredno ispunjavati obveze plaćanja za mirovinsko i zdravstveno osiguranje i plaćanja poreza (koji imaju zaposlene), te drugih davanja prema državnom proračunu i proračunima jedinica lokalne samouprave;
* protiv udruge odnosno osobe ovlaštene za zastupanje udruge ne vodi se kazneni postupak i nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljem tekstu: Uredba).

**Jedan prijavitelj može prijaviti najviše dva programa.**

Prijavitelj treba imati planirane i druge izvore financiranja koji će barem djelomično osigurati održivost provođenja programa.

Prijavitelj koji prijavljuje program odgovoran je za njegovu provedbu i izvještavanje.

Svaki prijavitelj mora dostaviti izrađen izvedbeni plan i program aktivnosti.

**2.3. Prihvatljivi i neprihvatljivi troškovi koji će se sufinancirati**

Sredstvima Javnog natječaja smiju se financirati samo stvarni i prihvatljivi troškovi nastali provođenjem programa. Prilikom procjene programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

**Prihvatljivi troškovi** su troškovi koje ima korisnik financiranja, a koji ispunjavaju sve sljedeće kriterije:

* nastali su za vrijeme razdoblja provedbe programa/projekta u skladu s ugovorom;
* moraju biti navedeni u ukupnom predviđenom proračunu projekta/programa;
* nužni su za provođenje programa ili projekta koji je predmetom dodjele financijskih sredstava;
* mogu biti identificirani i provjereni i računovodstveno su evidentirani kod korisnika financiranja prema važećim propisima o računovodstvu neprofitnih organizacija;
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Kategorije prihvatljivih troškova:

* troškovi prijevoza i troškovi dnevnica za osobe koje sudjeluju u projektu/programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i kupnje materijala, namijenjenih isključivo za program/projekt, te troškovi usluga pod uvjetom da su u skladu s tržišnim cijenama;
* troškovi potrošne robe;
* administrativni troškovi.

Troškovi putovanja priznaju se ako je putovanje potrebno za provedbu aktivnosti, a koristi se ekonomski najisplativija opcija.

U proračun programa koji se prijavljuje ne smiju biti uvrštene stavke koje se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.), koji glase na ime fizičke osobe.

**Neprihvatljivim troškovima projekta ili programa** smatraju se:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje programa/projekata, kada se vlasništvo mora prenijeti na korisnika financiranja i/ili partnere najkasnije po završetku programa/projekata;
* gubici na tečajnim razlikama;
* zajmovi trećim stranama;
* troškovi reprezentacije, hrane i alkoholnih pića;
* troškovi smještaja.

**2.4. Prihvatljive aktivnosti koje će se sufinancirati Javnim natječajem**

**Prihvatljive aktivnosti** su:

* poticanje stanovništva na bavljenje sportom i sportskom rekreacijom;
* očuvanje kulturnih i tradicijskih vrijednosti i običaja;
* promicanje vrijednosti Domovinskog rata, pomoć stradalnicima Domovinskog rata;
* poticanje uključivanja većeg broja članova u građanske udruge i bavljenje volonterskim radom;
* pomoć i unapređenje kvalitete života osobama s posebnim potrebama;
* organizacija radionica i drugih aktivnosti namijenjenih djeci i starijim osobama;
* promicanje etičkih, moralnih, religijskih i duhovnih vrijednosti.

Smatraju se **neprihvatljivim** i neće se razmatrati programi prijavitelja:

* koji su usmjereni na političke ili religijske ciljeve ili aktivnosti;
* koji su usmjereni isključivo zadovoljavanju temeljnih potreba poslovanja prijavitelja (npr. kupnja opreme, troškovi redovitog poslovanja);
* čija je jedina svrha korist članovima/članicama prijavitelja.

**3. NAČIN PRIJAVE**

**3.1. Obvezna dokumentacija za prijavu programa**

Za prijavu na Javni natječaj prijavitelji moraju elektronski popuniti propisane obrasce. Prijavitelji su dužni elektronski popuniti sva polja u obrascima.

**Obvezna** dokumentacija za prijavu programa je:

1. popunjen, potpisan i ovjeren obrazac prijave programa za koji se prijavljuju;
2. popunjen, potpisan i ovjeren obrazac proračuna;
3. izvadak iz Registra udruga;
4. izvadak iz Registar neprofitnih organizacija;
5. uvjerenje o nekažnjavanju odgovorne osobe udruge ne starije od šest mjeseci na dan

potpisivanja ugovora;

1. potvrda Porezne uprave o nepostojanju poreznog duga, ne starija od 30 dana na dan

potpisivanja ugovora

1. financijski izvještaj udruge - Izvještaj o prihodima i rashodima, Bilanca i Bilješke uz

financijske izvještaje (obveznici dvojnog knjigovodstva) odnosno Godišnji financijski

izvještaj o primicima i izdacima (obveznici jednostavnog knjigovodstva) za prethodnu

godinu

1. izjava o nepostojanju dvostrukog financiranja
2. dokazi o kriterijima iz članka 12. Pravilnika o financiranju udruga iz Proračuna Općine

Dragalić prema kojima se vrši bodovanje ( prilažu se prema stanju na dan 31.12.2022.

godine), a odnose se na nastupe i natjecanja, uključenost djece i mladih do 18 godina

starosti, masovnost članova udruge, vrijeme djelovanja udruge, organizacija manifestacija

na području općine Dragalić u godini za koju se objavljuje Javni natječaj, sposobnost udruge

u povlačenju sredstava iz drugih izvora za provedbu programa/projekta.

**3.2. Obrazac za prijavu programa**

Obrazac za prijavu programa dio je obvezne dokumentacije. Potrebno je elektronski ispuniti sve tražene podatke i potpisati ga.

Obrasci u kojima nedostaju podaci vezani uz sadržaj programa neće biti uzeti u razmatranje, a prijava će se smatrati nevažećom.

**3.3. Obrazac za proračun programa**

Obrazac za proračun programa dio je obvezne dokumentacije. Potrebno je elektronski ispuniti sve tražene podatke i potpisati ga. Obrazac sadrži sve podatke o svim izravnim i neizravnim troškovima programa, kao i o osiguranim sredstvima i sredstvima koja se traže za sufinanciranje od Općine Dragalić. Prijava u kojoj nedostaje obrazac proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

**3.4. Datum objave Javnog natječaja i rok za podnošenje prijave**

Poziv je otvoren danom objave na internetskim stranicama Općine Dragalić **www.dragalic.hr**

**Rok za prijavu na Javni natječaj je 06. ožujka 2023. godine. do 14:00 sati.** Sve prijave poslane nakon 06. ožujka 2023. godine neće biti uzete u razmatranje.

Obrasci za prijavu zajedno s uputama za prijavljivanje nalaze se na internetskim stranicama Općine [**www.dragalic.hr**](http://www.dragalic.hr)

**3.5. Adresa i načini dostave prijave programa**

Obvezne obrasce i propisanu dokumentaciju potrebno je dostaviti u zatvorenoj omotnici preporučenom poštom ili osobno na adresu: **Općina Dragalić, Trg sv. I. Krstitelja 2, Dragalić, 35400 Nova Gradiška,** s naznakom: **"Ne otvaraj - za Javni natječaj za financiranje udruga"**

Na vanjskome dijelu omotnice potrebno je istaknuti puni naziv i adresu prijavitelja.

Prijave koje nisu dostavljene na propisani način i ne sadrže svu dokumentaciju koja je propisana Javnim natječajem, neće biti uzete u daljnje razmatranje.

Prijava programa koji ne udovoljavaju uvjetima Javnog natječaja (zakašnjela prijava, prijava koje ne sadrži svu natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog natječaja) neće se razmatrati.

**3.6. Rokovi i način postavljanja pitanja**

Sva pitanja vezana uz Javni natječaj mogu se postaviti isključivo elektroničkim putem, slanjem upita e-poštom na sljedeću adresu: **info.dragalic@gmail.com** i to najkasnije do 06. ožujka 2023. godine. Sva pitanja i odgovori bit će objavljeni na internetskoj stranici Općine Dragalić [**www.dragalic.hr**](http://www.dragalic.hr)

**4. PROCJENA PRIJAVA I DONOŠENJE ODLUKE O DODJELI FINANCIJSKIH**

**SREDSTAVA**

Procjenu prijavljenih programa provodi Povjerenstvo za provedbu javnog natječaja (u daljnjem tekstu: Povjerenstvo).

**4.1. Postupak administrativne provjere**

Povjerenstvo otvara prijave, obavlja uvid u dostavljenu dokumentaciju i provjerava ispunjavanje propisanih uvjeta Javnog natječaja.

Članice/članovi Povjerenstva ne smiju biti u sukobu interesa, o čemu moraju potpisati posebnu izjavu.

Prijave programa koje ne udovoljavaju uvjetima Javnog natječaja (zakašnjele prijave, prijave koje ne sadrže svu natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog natječaja) neće se razmatrati. Prijavitelji koji nisu zadovoljili propisane uvjete Javnog natječaja o istome će biti pismeno obaviješteni, te mogu uložiti prigovor u roku od osam (8) dana od dana primitka obavijesti.

O prigovoru odlučuje općinski načelnik u roku od 3 dana od dana zaprimanja prigovora. Prigovor ne odgađa izvršenje odluke i daljnju provedbu natječajnog postupka.

**OBRAZAC**

**za utvrđivanje ispunjavanja propisanih uvjeta prijave na Javni natječaj za sufinanciranje programa/projekata udruga u 2023.** **godini**

**A Redni broj prijave**

**B Područje**

**C Datum dostave prijave**

**D Naziv prijavitelja**

**E Naziv programa**

**Prijavitelj je dostavio**

1. Popunjen, potpisan i ovjeren obrazac prijave programa **DA NE**
2. Popunjen, potpisan i ovjeren obrazac proračuna **DA NE**
3. Izvadak iz Registra udruga **DA NE**
4. Izvadak iz Registar neprofitnih organizacija **DA NE**
5. Potvrda Porezne uprave o nepostojanju poreznog duga **DA NE**
6. Uvjerenje o nekažnjavanju odgovorne osobe udruge ne starije od šest mjeseci od dana objave javnog natječaja **DA NE**
7. Financijski izvještaj udruge - Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva) odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu **DA NE**
8. Izvještaj o potrošnji proračunskih sredstava za ugovore iz prethodne proračunske godine

**DA NE**

1. Izjava o nepostojanju dvostrukog financiranja **DA NE**
2. Dokazi o kriterijima iz članka 12. Pravilnika o financiranju udruga iz Proračuna Općine Dragalić prema kojima se vrši bodovanje ( prilažu se prema stanju na dan 31.12.2022. godine), a odnose se na nastupe i natjecanja, uključenost djece i mladih do 18 godina starosti, masovnost članova udruge, vrijeme djelovanja udruge, organizacija manifestacija na području općine Dragalić u godini za koju se objavljuje natječaj, sposobnost udruge u povlačenju sredstava iz drugih izvora za provedbu programa/projekta.

**4.2. Postupak ocjene kvalitete programa i rokovi za podnošenje prigovora na**

**postupak ocjene**

Povjerenstvo daje ocjenu kvalitete programa i prijedlog za financijsku potporu.

Razmatraju se samo oni programi koji su udovoljili propisanim uvjetima Javnog natječaja.

Povjerenstvo ocjenjuje svaki program i daje prijedlog za odobravanje financijskih sredstava za programe.

**OBRAZAC ZA PROCJENU KVALITETE/VRIJEDNOSTI PROJEKTA**

Nakon administrativne kontrole svih prijava vrši se bodovanje svih prijava koje su zadovoljile propisane uvjete natječaja sukladno čl. 12. Pravilnika o financiranju udruga iz Proračuna Općine Dragalić, prema sljedećim kriterijima:

1. Kontinuirani aktivan rad prijavitelja
2. Masovnost članova udruge
3. Uključenost djece i mladih do 18 godina
4. Nastupi i natjecanja
5. Organizacija manifestacija u 2023. godini na području općine Dragalić, a uključuje broj sudionika
6. Povlačenje sredstava iz drugih izvora za provedbu programa/projekata
7. Značajnost manifestacije za općinu Dragalić

**Za svaki od propisanih kriterija, izuzev točke 7., podnositelj zahtjeva uz prijavu dostavlja i odgovarajuće dokaze**.

Povjerenstvo nakon provedenog postupka ocjenjivanja prijava i razmatranja predloženih iznosa sufinanciranja programa/projekata utvrđuje prijedlog odluke o sufinanciranju programa.

Rezultati Javnog natječaja će biti objavljeni na internetskim stranicama Općine www.dragalic.com.

**4.3. Postupak ugovaranja i praćenje provedbe programa**

Ugovore o sufinanciranju programa prijavitelji su obvezni potpisati najkasnije 8 dana nakon objave rezultata javnog natječaja na internetskim stranicama Općine.

Prijavitelj s kojim Općina sklopi ugovor o sufinanciranju obvezuje se da neće sudjelovati u izbornoj ili drugoj promidžbi političke stranke, koalicije ili kandidata te neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata tijekom trajanja ugovora.

Općina će zatražiti povrat uplaćenih sredstava u slučaju ako prijavitelj nenamjenski potroši odobrena financijska sredstva ili ako na drugi način krši obveze proizašle iz ugovora.

**5. POPIS DOKUMENTACIJE**

- Obavijest o objavi Javnog natječaja (tekst Javnog natječaja);

- Upute za prijavitelje;

- Obrazac za prijavu programa i opis programa;

- Obrazac za proračun programa;

- Izjava o nepostojanju dvostrukog financiranja;

- Popis priloga koje je potrebno priložiti uz prijavu;

- Nacrt ugovora o sufinanciranju.